เงินบาทเปิด 30.74/76 บาท
ธนาคารซีไอเอ็มบีไทย รายงาน เงินบาทเช้านี้เปิด 30.74/76 ยังอ่อนค่าต่อเนื่องจากวานนี้
11 ม.ค. 2554

ธนาคารซีไอเอ็มบีไทย รายงาน เงินบาทเช้านี้เปิด 30.74/76 ยังอ่อนค่าต่อเนื่องจากวานนี้
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.74/76 บาท/ดอลลาร์ จาก 30.70/73 บาท/ดอลลาร์ เมื่อตอนปิดตลาดเย็นวานนี้
"ตลาดยังกังวลปัญหาหนี้สินทางฝั่งยุโรปเหมือนเดิม" นักบริหารเงินกล่าว
ส่วนค่าเงินเยน เช้านี้อยู่ที่ระดับ 82.97/83 เยน/ดอลลาร์ จาก 83.14/15 เยน/ดอลลาร์ เมื่อเย็นวาน ด้านค่าเงินยูโรล่าสุดอยู่ที่ระดับ 1.2950/1.2955 ดอลลาร์/ยูโร
ประเมินกรอบการเคลื่อนไหวของค่าเงินบาทน่าจะเคลื่อนไหวอยู่ในบริเวณ 30.70 บาท/ดอลลาร์กว่าๆ โดยยังให้ติดตามปัญหาหนี้สินของทางยูโรโซน และวันนี้วันอังคาร มีกระทรวงพาณิชย์สหรัฐเปิดเผยข้อมูลสต็อกสินค้าภาคค้าส่งเดือนพ.ย. และABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 9 ม.ค.